Държавен вестник, бр. 96, 2013 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  96
движението на влаковете и сигнализацията 
в железопътния транспорт (обн., ДВ, бр. 73 
от 2006 г.; изм., бр. 88 от 2007 г. и бр. 43 от 
2009 г.) и Наредба № РД-07/8 от 2008 г. за 
минималните изисквания за знаци и сигнали 
за безопасност и/или здраве при работа (ДВ, 
бр. 3 от 2009 г.).
Чл. 15. Работните площадки на открито 
и работните помещения трябва да отговарят 
на изискванията на Наредба № 7 от 1999 г. за 
минималните изисквания за безопасни и здра-
вословни условия на труд на работните места 
и при използване на работното оборудване.
Чл. 16. (1) Пристанищните индустриални 
железопътни клонове (вътрешните железопът-
ни линии на пристанището или терминала) е 
необходимо да съответстват на общите изис-
квания и условия за безопасност и техническа 
експлоатация във вътрешния железопътен 
транспорт.
(2) Пристанищният оператор, извършващ 
пристанищни услуги по вътрешнопристанищен 
транспорт на товари по вътрешните железо-
пътни линии, е длъжен да приеме и прилага 
вътрешни правила (инструкции), които са 
съобразени с общоприложимите изисквания 
за безопасност в железопътния транспорт 
и са съгласувани с Изпълнителна агенция 
„Железопътна администрация“ в съответствие 
с изискванията на Наредба № 58 от 2006 г. 
за правилата за техническата експлоатация, 
движението на влаковете и сигнализацията 
в железопътния транспорт (обн., ДВ, бр. 97 
от 2000 г.; изм., бр. 47 и 96 от 2002 г., бр. 70 
и 115 от 2004 г., бр. 77 и 88 от 2005 г., бр. 36, 
37, 62, 92 и 108 от 2006 г., бр. 22, 35, 74 и 81 
от 2009 г., бр. 87 от 2010 г. и бр. 47 от 2011 г.; 
изм. и доп., бр. 15 и 68 от 2013 г.).
Чл. 17. (1) Отделните елементи на прис-
танищната инфраструктура е необходимо да 
съответстват на:
1. изискванията на Наредба № Iз-1971 от 
2009 г. за строително-технически правила и 
норми за осигуряване на безопасност при 
пожар (обн., ДВ, бр. 96 от 2009 г.; попр., 
бр. 17 от 2010 г.; изм., бр. 101 от 2010 г.; изм. 
и доп., бр. 75 от 2013 г.) и Наредба № Iз-2377 
от 2011 г. за правилата и нормите за пожарна 
безопасност при експлоатация на обектите 
(обн., ДВ, бр. 81 от 2011 г.; изм. и доп., бр. 30 
и 75 от 2013 г.);
2. санитарно-хигиенните изисквания;
3. изискванията за опазване на околната 
среда.
(2) Пристанищните съоръжения, които 
не са с повишена опасност, електрическите 
уредби и работното оборудване (стационарно 
и мобилно) е необходимо:
1. да се използват съобразно тяхното пред-
назначение и при спазване на правилата за 
безопасната им експлоатация;
2. да се поддържат и ремонтират в съответ-
ствие с изискванията на Наредба № 7 от 1999 г. 
за минималните изисквания за безопасни и 
здравословни условия на труд на работните 
места и при използване на работното оборуд-
ване и другите изисквания на действащото 
законодателство.
Чл. 18. Условията на труд, в това число 
и нивата на факторите на жизнената среда 
(води, предназначени за питейно-битови нуж-
ди, осветление, шум, вибрации, йонизиращи 
лъчения, електромагнитни полета, химични 
фактори, биологични агенти и т.н.), е не-
обходимо да отговарят на изискванията на 
Закона за здравето, Закона за здравословни 
и безопасни условия на труд и подзаконовите 
актове по тяхното прилагане. 
Чл. 19. Всяко пристанище трябва да раз-
полага със:
1. подходящи приемни съоръжения, които 
осигуряват приемането на отпадъците без 
необосновано забавяне на корабите;
2. план за приемане и обработване на 
отпадъците.
Чл. 20. (1) Подходящи са тези пристанищни 
приемни съоръжения, които са в състояние 
да поемат видовете и количествата отпадъ-
ци – резултат от корабоплавателна дейност, 
и остатъците от товари, произхождащи от 
корабите, които обикновено използват прис-
танището (терминала), като се имат предвид 
оперативните нужди на ползвателите на услуги 
в това пристанище (терминал), значението, 
големината и географското му положение, 
броят и видът на корабите, които го посещават, 
както и регламентираните в действащото за-
конодателство освобождавания от задължения.
(2) Капитаните на кораби могат да уведомя-
ват изпълнителния директор на Изпълнителна 
агенция „Морска администрация“ за всеки 
случай на несъответствие на пристанищни 
приемни съоръжения.
(3) Уведомленията, оформени в съответ-
ствие с приложение № 1, се подават чрез 
териториалните дирекции на Изпълнителна 
агенция „Морска администрация“ или чрез 
държавата на знамето.
(4) По всяко уведомление, получено по 
реда на ал. 3, инспекторите на Изпълнителна 
агенция „Морска администрация“ извършват 
проверка, която приключва с доклад. Въз 
основа на констатациите, съдържащи се в 
доклада, изпълнителният директор на Изпъл-
нителна агенция „Морска администрация“ 
може да издаде задължителни предписания 
към Държавно предприятие „Пристанищна 
инфраструктура“ – за пристанищата за об-
ществен транспорт с национално значение, 
и към собствениците – за всички останали 
пристанища.